CELEX: 32022D0624
Language: ro
Date: 2022-04-12 00:00:00
Title: Decizia de punere în aplicare (UE) 2022/624 a Comisiei din 12 aprilie 2022 de încheiere a reexaminării intermediare parțiale a măsurilor antidumping aplicabile importurilor de anumite produse plate laminate la cald din fier, din oțel nealiat sau din alte oțeluri aliate, originare din Rusia

13.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 115/185
               
            
         DECIZIA DE PUNERE ÎN APLICARE (UE) 2022/624 A COMISIEI
         din 12 aprilie 2022
         de încheiere a reexaminării intermediare parțiale a măsurilor antidumping aplicabile importurilor de anumite produse plate laminate la cald din fier, din oțel nealiat sau din alte oțeluri aliate, originare din Rusia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 9 alineatul (1),
         întrucât:
         1.   PROCEDURĂ
         
         1.1.   Măsuri în vigoare
         
         
                     (1)
                  
                  
                     Prin Regulamentul de punere în aplicare (UE) 2017/1795 (2) (denumit în continuare „regulamentul inițial”), Comisia Europeană (denumită în continuare „Comisia”) a instituit o taxă antidumping definitivă asupra importurilor de anumite produse plate laminate din fier, din oțel nealiat sau din alte oțeluri aliate, chiar în rulouri (inclusiv produsele „tăiate la lungime” și „benzile înguste”), simplu laminate la cald, neplacate și neacoperite (denumite în continuare „HRF”) originare, printre altele, din Rusia (denumit în continuare „produsul care face obiectul reexaminării”).
                  
               1.2.   Cererea de reexaminare
         
         
                     (2)
                  
                  
                     Comisia a primit o cerere de reexaminare intermediară parțială, în temeiul articolului 11 alineatul (3) din Regulamentul (UE) 2016/1036 (denumit în continuare „regulamentul de bază”). Cererea de reexaminare a fost depusă de Eurofer (denumit în continuare „solicitantul”), în numele producătorilor din Uniune, și a avut un domeniu de aplicare limitat la examinarea dumpingului în ceea ce privește un producător-exportator rus, PAO Severstal (denumit în continuare „Severstal”).
                  
               
                     (3)
                  
                  
                     Taxa instituită prin regulamentul inițial este o taxă fixă cuprinsă între 17,6 EUR/tonă și 96,5 EUR/tonă aplicabilă importurilor provenind de la producători-exportatori din Rusia desemnați individual, cu un nivel al taxei reziduale de 96,5 EUR/tonă aplicabilă importurilor de la toate celelalte societăți din Rusia. Taxa antidumping definitivă instituită asupra importurilor de la Severstal este de 17,6 EUR/tonă.
                  
               1.3.   Deschiderea unei reexaminări intermediare parțiale
         
         
                     (4)
                  
                  
                     Comisia a decis să deschidă o reexaminare intermediară parțială în conformitate cu articolul 11 alineatul (3) din regulamentul de bază, al cărei domeniu de aplicare se limitează la examinarea dumpingului în ceea ce privește Severstal. La 18 ianuarie 2021 Comisia a publicat un aviz de deschidere în Jurnalul Oficial al Uniunii Europene (3) (denumit în continuare „avizul de deschidere”).
                  
               
                     (5)
                  
                  
                     Ancheta de reexaminare s-a desfășurat în perioada cuprinsă între 1 ianuarie și 31 decembrie 2020.
                  
               1.4.   Părțile interesate
         
         
                     (6)
                  
                  
                     În avizul de deschidere, Comisia a invitat Severstal și societățile sale afiliate să transmită un răspuns la chestionar într-un termen specificat. Comisia a informat în mod specific solicitantul și autoritățile din țara exportatoare cu privire la deschiderea anchetei și le-a invitat să participe. De asemenea, Comisia a invitat alte părți să se facă cunoscute și să își facă cunoscute punctele de vedere, cu condiția să existe o legătură obiectivă între activitățile lor și produsul care face obiectul reexaminării.
                  
               2.   RETRAGEREA CERERII ȘI ÎNCHEIEREA PROCEDURII
         
         
                     (7)
                  
                  
                     La 18 martie 2022, solicitantul a informat Comisia cu privire la retragerea cererii sale de reexaminare intermediară parțială.
                  
               
                     (8)
                  
                  
                     În conformitate cu articolul 9 alineatul (1) din regulamentul de bază, procedura poate fi încheiată dacă cererea este retrasă, cu excepția cazului în care încheierea nu ar fi în interesul Uniunii.
                  
               
                     (9)
                  
                  
                     Ancheta nu a dezvăluit niciun motiv care să arate că încheierea anchetei de reexaminare nu ar fi în interesul Uniunii.
                  
               
                     (10)
                  
                  
                     Comisia a concluzionat că reexaminarea intermediară parțială limitată la examinarea dumpingului în ceea ce privește Severstal ar trebui încheiată fără modificarea măsurilor în vigoare.
                  
               3.   INFORMAREA PĂRȚILOR
         
         
                     (11)
                  
                  
                     Comisia a informat părțile interesate cu privire la intenția sa de a încheia ancheta ca urmare a retragerii cererii și a invitat părțile interesate să prezinte observații. Nicio parte interesată nu a formulat obiecții față de încheiere.
                  
               
                     (12)
                  
                  
                     Prezenta decizie este conformă cu avizul comitetului instituit prin articolul 15 alineatul (1) din regulamentul de bază,
                  
               ADOPTĂ PREZENTA DECIZIE:
         
            Articolul 1
            Se încheie reexaminarea intermediară parțială a taxei antidumping aplicabile importurilor de anumite produse plate laminate din fier, din oțel nealiat sau din alte oțeluri aliate, chiar în rulouri (inclusiv produsele „tăiate la lungime” și „benzile înguste”), simplu laminate la cald, neplacate și neacoperite, încadrate în prezent la codurile NC 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (codul TARIC 7225191090), 7225 30 90, ex 7225 40 60 (codul TARIC 7225406090), 7225 40 90, ex 7226 19 10 (coduri TARIC 7226191091 și 7226191095), 7226 91 91 și 7226 91 99 și originare din Rusia.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 12 aprilie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) 2017/1795 al Comisiei din 5 octombrie 2017 de instituire a unei taxe antidumping definitive la importurile de anumite produse plate laminate la cald din fier, din oțel nealiat sau din alte oțeluri aliate, originare din Brazilia, Iran, Rusia și Ucraina și de închidere a anchetei privind importurile de anumite produse plate laminate la cald din fier, din oțel nealiat sau din alte oțeluri aliate, originare din Serbia (JO L 258, 6.10.2017, p. 24).
         
            (3)  JO C 18, 18.1.2021, p. 36.